รวบโชเฟอร์รถทัวร์บริษัทดัง พกปืน-ไอซ์ พร้อมอุปกรณ์เสพ
จนท.ตร.สภ.นาจอมเทียน เข้ารวบตัวโชเฟอร์รถทัวร์บริษัทชื่อดัง ก่อเหตุทะเลาะวิวาทมีอาวุธปืนในมือ หน้าโรงแรมดังพัทยา ค้นในรถยังพบยาไอซ์ 2 ถุง น้ำหนักรวม 1.4 กรัม พร้อมอุปกรณ์การเสพ รวบตัวดำเนินคดี,เมื่อเวลา 13.00 น. วันที่ 27 ต.ค. 59 พ.ต.อ.โสฬส เอี่ยมสอาด ผกก.สภ.นาจอมเทียน ได้รับแจ้งเหตุ ทะเลาะวิวาท มีอาวุธปืนถือในมือ บริเวณหน้าร้านสะดวกชื้อเซเว่นโรงแรมแอมบาสซาเดอร์ ม.2 ต.นาจอมเทียน อ.สัตหีบ จ.ชลบุรี หลังจากรับแจ้งจึงประสานกำลังเจ้าหน้าที่ตำรวจ สายตรวจ ชุดสืบสวน ลงพื้นที่ตรวจสอบ,ที่เกิดเหตุเจ้าหน้าที่ได้ปิดล้อมรถทัวร์ บริษัทชื่อดังแห่งหนึ่ง ซึ่งมีนายสุเทพ บุญยัง อายุ 39 ปี ชาวจังหวัดลพบุรี เป็นคนขับรถทัวร์ นั่งอยู่บนรถ ก่อนแสดงตัวขอตรวจค้นภายในรถทัวร์ พบอาวุธปืนไทยประดิษฐ์ขนาด .380 มม. พร้อมเครื่องกระสุนปืน อีก 6 นัด ซุกซ่อนในกระเป๋าสะพายใต้เบาะที่นั่งผู้โดยสารติดกับที่นั่งคนขับ และยังพบอุปกรณ์การเสพยาไอซ์ และยาไอซ์ 2 ถุง น้ำหนักรวม 1.4 กรัม ก่อนจะควบคุมตัวนายสุเทพ ไปสอบสวนต่อ,จากการสอบสวน นายสุเทพ อ้างว่า ตนเองเป็นคนพกอาวุธปืนติดรถตลอดเวลา และไม่ค่อยเอาออกมาอวดอ้าง หรือทำอะไรไม่ดี ส่วนที่ต้องพกไว้เพราะเคยมีเรื่องกับคนขับรถทัวร์บริษัทอื่นมาก่อนหน้านี้ จึงไปหาชื้ออาวุธปืนกระบอกดังกล่าวมาติดตัวเพื่อไว้ป้องกันตัวเอง ส่วนยาไอซ์ ที่พบเจอ เป็นของตนเองที่ซื้อมาเสพ,เบื้องต้นเจ้าหน้าที่ได้ทำบันทึกจับกุม พร้อมทั้งตั้งข้อหา มีอาวุธปืนและเครื่องกระสุนปืนไว้ในครอบครองโดยไม่ได้รับอนุญาต และมียาเสพติดให้โทษประเภท 1 ไว้ในครอบครอง ก่อนจะคุมตัวส่งพนักงานสอบสวน เพื่อดำเนินคดีตามขั้นตอนกฎหมายต่อไป
จนท.ตร.สภ.นาจอมเทียน เข้ารวบตัวโชเฟอร์รถทัวร์บริษัทชื่อดัง ก่อเหตุทะเลาะวิวาทมีอาวุธปืนในมือ หน้าโรงแรมแอมบาสซาเดอร์ ค้นในรถยังพบยาไอซ์ 2 ถุง น้ำหนักรวม 1.4 กรัม พร้อมอุปกรณ์การเสพ รวบตัวดำเนินคดี
โชเฟอร์รถทัวร์,เสพยาไอซ์,ติดยา,พกปืนเถื่อน,สุเทพ บุญยัง,ยาเสพติด,นาจอมเทียน,พัทยา,ชลบุรี